• •

**Všetkým záujemcom**

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**  SE-VO1-2022/002118-011 | **Vybavuje/linka**  Ing. Beáta Škanderová/44571 | **Miesto/dátum**  Bratislava 28 .03.2022 |

Vec : *V*ysvetlenie informácií potrebných na vypracovanie ponuky č.1

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a  o zmene a  doplnení niektorých zákonov v  znení neskorších predpisov (ďalej len „zákon“) zverejňujeme na webovom sídle systému JOSEPHINE vysvetlenie informácií potrebných na vypracovanie ponuky v rámci verejnej súťaže **„Čistopisy dokladov Slovenskej republiky II.“*,*** uverejnenej v Úradnom vestníku EÚ pod zn.2022/S 046-118759 zo dňa 07.03.2022 a vo Vestníku verejného obstarávania č.64/2022 zo dňa 08.03.2022 pod zn.15851-MST, uskutočňovanú s využitím systému JOSEPHINE.

**Otázka č.1**

Vzhľadom na to, že na prípravu všetkých požadovaných administratívnych dokumentov a grafických/elektronických vzoriek podľa vášho zadania pre aktuálne výberové konanie je potrebné pomerne veľa času a tiež vzhľadom na to, že

predchádzajúce výberové konanie vydané Ministerstvom vnútra (s referenčným číslom 2020/S 223-574626 uverejneným na platforme TED a referenčnom čísle V2020479 uverejneným na platforme EKS) ešte nie je formálne ukončené,

žiadame vás o predĺženie termínu odovzdania o dva mesiace (15.06.2022).

***Odpoveď na otázku č. 1***

Verejný obstarávateľ **trvá** na lehote na predloženie vzoriek uvedenej v bode 3. Technická a odborná spôsobilosť podľa § 34 zákona Prílohy č.5 Podmienky účasti súťažných podkladov a v súvislosti s tým aj na lehote na predkladanie ponúk uvedenej v bode IV.2.2) Oznámenia o vyhlásení verejného obstarávania, t.j. do 20.04.2022 do 9,00 hod.

**Otázka č.2**

V zmysle súťažných podkladov - Opis predmetu zákazky je požadované, aby konštrukcia pasovej knižky pozostávala z polykarbovej dátovej strany s bezkontaktným čipom.

Prosíme o vysvetlenie, či Verejný obstarávateľ bude akceptovať aj riešenie pasovej knižky s polykarbonátovou dátovou stranou o hrúbke ≈400 μ s bezkontaktným čipom zabudovaným v obale?

***Odpoveď na otázku č. 2***

Verejný obstarávateľ **trvá** na znení :

* čip a anténa **musia byť zapustené do polykarbonátovej karty (dátovej strany)** spôsobom neumožňujúcim manipuláciu a falšovanie,

uvedenom v bode 1.3.1 Technická špecifikácia – Cestovný doklad Prílohy č.1 Opis predmetu zákazky, technické požiadavky súťažných podkladov.

S úctou

.............................................

**Mgr. Ľubomír Kubička**

riaditeľ odboru verejného obstarávania